ગયા વર્ષે ર૮ સપ્ટેમ્બરે રાત્રે ભારતીય આર્મીએ સર્જિકલ સ્ટ્રાઇક કરી હતી અને ૪૦ જેટલા ત્રાસવાદીઓને ફુંકી માર્યા હતા તથા સાત આતંકી કેમ્પોનો સફાયો બોલાવી દીધો હતો. જે પછી પાકિસ્તાને ત્યાંથી કેમ્પ હટાવી લીધા હતા પરંતુ હવે એ ફરી શરૂ થઇ ગયા છે. પાકિસ્તાન સેના રોજેરોજ સરહદે ગોળીબાર કરી ઘુસણખોરીનો પ્રયાસ કરી રહ્યા છે. પાકિસ્તાનની હરકતો જોતા ફરી એક વખત સર્જિકલ સ્ટ્રાઇક કરવાની જરૂર ઉભી થઇ છે. આ બાબતનો સંકેત ભુમીદળના વડા બીપીન રાવતે અનેક વખત આપ્યો છે.